Likumprojekts

Grozījumi Sugu un biotopu aizsardzības likumā

Izdarīt [Sugu un biotopu aizsardzības likumā](http://likumi.lv/doc.php?id=3941) (Latvijas Republikas Saeimas un Ministru Kabineta Ziņotājs, 2000, 9. nr.; 2005, 20. nr.; 2006, 24. nr.; 2009, 12., 14. nr.; Latvijas Vēstnesis, 2009, 194. nr.; 2010, 102., 205. nr.; 2011, 169., 201. nr.; 2012, 200. nr.; 2013, 232. nr.; 2015, 201. nr.) šādus grozījumus:

1. Papildināt 3.1 panta piekto daļu ar otro teikumu šādā redakcijā:

"Informācija par Eiropas Savienības nozīmes biotopiem un sugām tiek iekļauta šā likuma 4. panta 19. punktā minētajā reģistrā."

1. Aizstāt 4. panta 2. punktā vārdu "sarakstus" ar vārdiem "veidu sarakstus, kā arī īpaši aizsargājamo meža, krūmāju un purvu biotopus raksturojošās pazīmes".
2. Papildināt 8. panta pirmo daļu ar trešo teikumu šādā redakcijā:

"Dabas datu pārvaldības sistēmā informāciju par īpaši aizsargājamiem meža, krūmāju un purvu biotopiem iekļauj atbilstoši normatīvajos aktos par īpaši aizsargājamo biotopu veidu sarakstu noteiktajām biotopus raksturojošajām pazīmēm."

4. Papildināt pārejas noteikumus ar 17. punktu šādā redakcijā:

"17. Dabas aizsardzības pārvalde līdz 2021. gada 1. janvārim nodrošina, lai informācija par dabas datu pārvaldības sistēmā līdz 2017. gada 1. septembrim reģistrētajiem īpaši aizsargājamo mežu, krūmāju un purvu biotopiem atbilstu normatīvajos aktos par īpaši aizsargājamo biotopu veidu sarakstu noteiktajām biotopus raksturojošajām pazīmēm, ņemot vērā Eiropas Savienības nozīmes biotopu kvalitātes un izplatības apzināšanā iegūtos datus."

Zemkopības ministra vietā –

 aizsardzības ministrs

Raimonds Bergmanis